b'\n_START_ARTICLE_\nAnson Burlingame\n_START_SECTION_\nBakgrunn\n_START_PARAGRAPH_\nI 1823 kom Anson Burlingame med sine foreldre  (Joel Burlingame og Freelove Angell) til Seneca County i Ohio; i dro familien videre til Detroit i Michigan. Han fikk skolegang p\xc3\xa5 privatskoler p\xc3\xa5 de respektive hjemsteder. Burlingame tok akademisk eksamen ved Harvard college og var en tid advokat i Boston.\n_START_SECTION_\nPolitiker\n_START_PARAGRAPH_\nHan gjorde seg kjent som en av de dyktigste folketalerne i Free Soil Party og ble innvalgt i 1854 i den amerikanske kongressen, der han f\xc3\xb8rst sluttet seg til det nativistiske \xc2\xabKnow-Nothingpartiet\xc2\xbb, men gikk over til Det republikanske parti da dette ble opprettet i 1855._NEWLINE_Burlingame vant stor popularitet ved \xc3\xa5 utfordre Preston Brooks til duell etter dennes overvold mot Charles Sumner. Duellen ble det imidlertid ikke noe av, fordi den m\xc3\xa5tte foreg\xc3\xa5 i Canada og Brooks ikke ville reise_NEWLINE_dit gjennom \xc2\xabfiendeland\xc2\xbb.\n_START_SECTION_\nDiplomat\n_START_PARAGRAPH_\nI 1861 forlot Burlingame p\xc3\xa5 grunn av vaklende helse kongressen og ble da utnevnt av president Lincoln til amerikansk minister i Wien, Men han ble ikke godtatt der p\xc3\xa5 grunn av sine sterkt uttrykte sympatier for ungarerne og det nye kongeriket Italia. Han ble da i stedet sendebud tili Kina og vant der s\xc3\xa5 store fortjenester at han ved sin hjemreise i 1867 ble av Tongzhi-keiserens myndigheter utsett til ekstraordin\xc3\xa6rt kinesisk sendebud for \xc3\xa5 slutte vennskapsavtaler med USA og europeiske makter._NEWLINE_Burlingame ankom i 1868 i spissen for en tallrik kinesisk sendeferd til Washington og inngikk \xc2\xabThe Burlingame treaty\xc2\xbb. Den regulerte blant annet gjensidig rett til \xc3\xa5 utse konsuler, religionsfrihet for amerikanere i Kina og kinesere i USA, gjensidige fordeler vedr\xc3\xb8rende deres rett til \xc3\xa5 bereise hverandres land, og annet. _NEWLINE_Burlingame dro s\xc3\xa5 med delegasjonen p\xc3\xa5 en rundreiser i Europa og sluttet lignende avtaler med Storbritannia, Danmark, Sverige-Norge, Nederland og Preussen. Under p\xc3\xa5g\xc3\xa5ende forhandlinger med Russland d\xc3\xb8de han i St. Petersburg i 1870.'